ગાંધીનગર– સરકારે જિલ્લાના વિકાસકાર્યોની યાદીમાં સુધારો કરવા સાથે ગ્રાન્ટમાં પણ વધારો જાહેર કર્યો છે. ધારાસભ્યોના વિસ્તારમાં વિકાસ કામો માટે વિકેન્દ્રીત જિલ્લા આયોજન કાર્યક્રમ હેઠળ ગ્રાન્ટ ફાળવવામાં આવે છે. આ ગ્રાન્ટ દ્વારા સ્થાનિક અગત્યતા ધરાવતા સામૂહિક વિકાસ કામો હાથ ધરવામાં આવે છે. તેની માર્ગદર્શિકામાં એક વિસ્તારમાં એકસરખા કામો ફરીથી હાથ ધરાતા ન હતાં તેમાં સુધારા કરીને કામો પુન: હાથ ધરી શકાશે. તેમ જ કામની જે ગ્રાન્ટ નિયત કરાઇ હતી તેમાં પણ વધારો કરાયો છે.